Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: a 12/2000. (VI. 15.) NKÖM rendelethez
Paragraph Index: 379

3. A film- és tv.-felvételi munkahelyeken előforduló veszélyes tevékenységek előírásai 3.1. Díszletépítés és -bontás 3.1.1. A díszletek építését és bontását csak szakképzett és az ezzel megbízott vezető irányításával lehet végezni. Az irányító feladata a műveleti terv figyelembevételével az építési és bontási sorrend betartása. 3.1.2. Szakipari munkát (asztalos, ács stb.) csak megfelelő szakképzettségű és az alkalmazott gépek biztonságos kezelését ismerő munkavállaló végezhet. 3.1.3. Külső helyszínen történő építésnél figyelembe kell venni a terepviszonyokat, a talaj szilárdságát és az időjárást (szélerő). 3.1.4. A feleslegessé vált vagy bontott anyagokat a felvételi körzetből haladéktalanul el kell távolítani. A bontott anyagból a szögeket, kapcsokat még elszállítás előtt ki kell szedni. 3.1.5. A díszlet és a műterem fala között legalább 1,2 m széles közlekedési utat kell biztosítani. 3.1.6. A közlekedési utak megvilágítására üzemi vagy jelző irányfény világítást kell biztosítani. 3.1.7. Segédeszköz nélkül, kézzel mozgatva 200 kg-nál nagyobb tömegű nem lehet. 3.1.8. A díszlet szállításának megszervezéséért és a műveleti tervben meghatározott eszközök biztonságos használatáért a közvetlen irányítással megbízott vezető a felelős. 3.1.9. Díszletek és egyéb szerkezetek, (pl. kamera emelése vagy süllyesztése) terhek emelésére használt munkaeszközök üzemeltetési követelményeit az Mvt. 11. §-a szerint kiadott „szabályzatok”* tartalmazzák.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes